Public procurement notice: Contract Notice
Published: 2024-12-16
Buyer: Úrad pre verejné obstarávanie
Country: SK
Region: SK010
Contract type: Works
Procedure: Negotiated with prior call for competition
CPV classification: 45210000: Building construction work | 45216121 | 45220000 | 45223500 | 45232141
Estimated value: 8100000 EUR
Submission deadline: 2025-02-07
Award criteria: price

Technical requirements: Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Predmetom je vybudovanie novej hasičskej stanice a samostatných objektov pri hasičskej stanici v lokalite atómovej elektrárne Jaslovské Bohunice ako seizmicky odolného objektu s vybranými miestnosťami s pretlakom na základe realizačného projektu. Predmetom je vybudovanie budov, vrátane vzduchotechniky, filtračno-ventilačných zariadení, elektro časti a SKR časti. Podrobná technická špecifikácia tvorí prílohu Súťažných podkladov.
Tohto verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1  písm. e) a f) ZoVO.
Záujemca musí spĺňať nasledovné podmienky účasti týkajúce sa osobného postavenia a preukázať ich splnenie predložením nižšie uvedených dokladov (môžu byť nahradené aj jednotným európskym dokumentom): 
-	je oprávnený dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorý predkladá ponuku / žiadosť o účasť;
-	doklad o oprávnení dodávať tovar, uskutočňovať stavebné práce alebo poskytovať službu:
o	živnostenské oprávnenie alebo výpis zo živnostenského registra (napríklad podnikateľ - fyzická osoba, podnikateľ - príspevková organizácia),
o	výpis z obchodného registra (napríklad podnikateľ - právnická osoba, podnikateľ - fyzická osoba zapísaná v obchodnom registri),
o	iné než živnostenské oprávnenie, vydané podľa osobitných predpisov
Tohto verejného obstarávania sa môže zúčastniť len ten, kto spĺňa nižšie stanovené požiadavky na preukázanie technickej alebo odbornej spôsobilosti, a preukáže ich splnenie predložením uvedených dokladov (môžu byť nahradené aj jednotným európskym dokumentom):
V súlade  s ustanovením § 34 ods. 1 písm. b) ZoVO: Zoznam stavebných prác rovnakého alebo podobného charakteru a zložitosti, ako je predmet zákazky, uskutočnených za predchádzajúcich päť rokov od vyhlásenia verejného obstarávania, s uvedením cien, miest a lehôt uskutočnenia stavebných prác. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok. 
Ak odberateľom bol verejný obstarávateľ alebo obstarávateľ podľa tohto ZoVO, dokladom je referencia; ak referencia nebola vyhotovená podľa § 12 ZoVO, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie, 
Ak odberateľom bola iná osoba ako verejný obstarávateľ alebo obstarávateľ podľa ZoVO, dôkaz o plnení potvrdí odberateľ. Ak také potvrdenie záujemca nemá k dispozícii, záujemca predloží vyhlásenie o ich uskutočnení, ktoré doplní dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.
Minimálna požadovaná úroveň štandardu:
Zo zoznamu uskutočnených stavebných prác musí vyplývať, že záujemca v relevantnom období realizoval stavebné práce rovnakého alebo podobného charakteru ako predmet zákazky Za stavebné práce rovnakého alebo podobného charakteru sa považuje: výstavba stavebného objektu s technologickým vybavením v minimálnom rozsahu: vzduchotechnika, filtračno-ventilačné zariadenia, elektroinštalácia, v minimálnej hodnote jedného objektu 5 000 000 EUR bez DPH (slovom: päť miliónov eur bez DPH), alebo rekonštrukcia stavebného objektu s technologickým vybavením v minimálnom rozsahu: vzduchotechnika, filtračno-ventilačné zariadenia, elektroinštalácia, v minimálnej hodnote jedného objektu 5 000 000 EUR bez DPH (slovom: päť miliónov eur bez DPH). 
Zoznam musí obsahovať minimálne:
•	názov a sídlo odberateľa,
•	kontaktné údaje odberateľa, kde je možné uvedené informácie overiť (meno a priezvisko, tel. č., e-mail),
•	predmet zákazky, 
•	popis predmetu zákazky,
•	doba realizácie,  od – do, mesiac a rok,
•	cena zákazky bez DPH celkom za požadované obdobie.
V súlade s ustanovením § 35 ZoVO musí mať zavedené opatrenia na systém manažérstva kvality.
Minimálna požadovaná úroveň štandardu:
Záujemca predloží platný certifikát systému manažérstva kvality vydaného nezávislou inštitúciou, ktorým sa potvrdzuje splnenie požiadaviek technických noriem na systém manažérstva kvality záujemcom podľa normy STN EN ISO 9001 vzťahujúci sa na oblasť predmetu zákazky.  
Obstarávateľ uzná ako rovnocenný certifikát systému manažérstva kvality vydaný príslušným orgánom členského štátu. Ak záujemca objektívne nemal možnosť získať príslušný certifikát v určených lehotách, obstarávateľ prijme aj iné dôkazy o rovnocenných opatreniach na zabezpečenie kvality predložené záujemcom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality

V súlade s § 35 ZoVO musí mať na zabezpečenie kvality plnenia zdokumentovaný a funkčný systém riadenia bezpečnosti podľa štandardov ISO 45001.
Minimálna požadovaná úroveň štandardu:
Záujemca predloží platný certifikát systému riadenia bezpečnosti, ktorým záujemca potvrdzuje splnenie požiadaviek na systém riadenia bezpečnosti podľa štandardov ISO 45001 vzťahujúci sa na oblasť predmetu zákazky.
Obstarávateľ uzná ako rovnocenné certifikáty vydané orgánmi z členských štátov EU. Ak záujemca objektívne nemal možnosť získať príslušný certifikát v určených lehotách, obstarávateľ prijme aj iné dôkazy o rovnocenných opatreniach na zabezpečenie systému riadenia bezpečnosti predložené záujemcom, ktorými preukáže, že ním navrhované opatrenia na zabezpečenie systému riadenia bezpečnosti sú v súlade s požadovanými slovenskými technickými normami na systém riadenia bezpečnosti.